Informatīvā ziņojuma par Imigrācijas likuma

23.panta pirmās daļas 3., 28., 29., 30. un 31.punktā

paredzēto noteikumu īstenošanas gaitu un rezultātiem

1.pielikums

# Termiņuzturēšanās atļauju dinamika 2010.-2020.gadā

1. **Pirmreizēji izsniegto termiņuzturēšanās atļauju dinamika 2010.-2020.gadā**

2010.gads iezīmē pēdējo gadu aptuveni trīs gadu periodā, kad izsniegto TUA skaits bija uz pusi mazāks nekā iepriekšējos gados, atspoguļojot valsts ekonomisko lejupslīdi, savukārt turpmākais pirmreizēji izsniegto TUA skaita palielinājums 2011.-2014.gadā cieši saistīts ar investīciju programmas ieviešanu. TUA skaita straujais samazinājums 2015.gadā ir investīciju programmas nosacījumu būtisko izmaiņu rezultāts, bet izsniegto pirmreizējo TUA skaita nelielais, bet stabilais pieaugums, sākot no 2016.gada līdz 2018.gadam skaidrojams galvenokārt ar to, ka palielinājies ārvalstu studentu un nodarbināto skaits. Līdzīga tendence turpinājās arī 2019.gadā, pirmreizēji izsniegto TUA skaitam trešo valstu pilsoņiem palielinoties straujāk, savukārt 2020.gadā sākusies globālā pandēmija un ar to saistītie ceļošanas ierobežojumi, kā arī ekonomiskā stagnācija radījusi būtisku ietekmi uz pirmreizēji izsniegto TUA skaitu, tam samazinoties aptuveni par 50%.

1.attēls

**Trešo valstu pilsoņiem pirmreizēji izsniegto TUA skaits 2010.-2020.gadā**

|  |  |
| --- | --- |
| *Avots: PMLP*  |  |

2.attēls

**Visiem ārzemniekiem pirmreizēji izsniegto TUA sadalījums pa atļauju pieprasīšanas iemesliem**

**2012.-2020.gadā**

 *Avots: PMLP*

1. **Investīciju programmas ietvaros iesniegto TUA pieteikumu dinamika 2010.-2020.gadā**

No 2011.gada līdz 2014.gadam pirmreizēji izsniegto TUA skaits strauji palielinājās, sasniedzot 9173 atļaujas 2014.gadā. Pirmreizēji izsniegto TUA palielinājums līdz 2014.gadam galvenokārt saistīts ar 2010.gada 1.jūlijā Imigrācijas likumā ieviesto investīciju programmu. No 2011.gadā izsniegtajām TUA vairāk nekā 30% bija saistītas ar minētajiem Imigrācijas likumā ieviestajiem grozījumiem, turpmāk šī tendence pastiprinājās, 2013.gadā ārvalstu investoriem un viņu ģimenes locekļiem izsniegto pirmreizējo uzturēšanās atļauju skaitam sasniedzot 40% no visa kopējā TUA skaita, bet 2014.gadā – 53% no kopējā pirmreizēji izsniegto TUA skaita. 2015.gadā investīciju programmas ietvaros izsniegtās pirmreizējās TUA veido tikai 21% no kopējā skaita attiecīgajā periodā, 2016.gadā – 10%, 2017.gadā 5%. Tas saistīts ar būtiskām izmaiņām investīciju programmas nosacījumos, paredzot no 2014.gada 1.septembra paaugstināt minimālo attiecināmo nekustamā īpašuma iegādes vērtību un nosakot, ka tiek attiecināta tikai viena vai divu funkcionāli saistītu īpašumu iegāde, kā arī ar nosacījumu, kas paredz veikt papildu maksājumu valsts budžetā nekustamā īpašuma vai valsts vērtspapīru iegādes gadījumā vai veicot ieguldījumu kredītiestādes pakārtotajās saistībās.

 Atbilstoši 2016.gada 9.jūnijā veiktajiem grozījumiem Imigrācijas likumā papildu maksājums 10 000 *euro* apmērā tiek piemērots arī ieguldītājiem kapitālsabiedrībās un 5000 *euro* apmērā - personām, kas pieprasa atkārtotu termiņuzturēšanās atļauju saistībā ar ieguldījumu tautsaimniecībā.

Turpmākajā periodā investoriem izsniegto pirmreizējo TUA skaita īpatsvars nedaudz palielinājies, 2018.gadā sasniedzot 6% no kopējā pirmreizējo TUA skaita, savukārt, sākot no 2019.gada samazinājies, 2019.gadā šim skaitam veidojot 1,6%, bet 2020.gadā – tikai 1% no kopējā pirmreizēji izsniegto TUA skaita.

No 2010.gada 1.jūlija līdz 2020.gada 31.decembrim investīciju programmas ietvaros PMLP ir saņēmusi 19 743 personu, tajā skaitā 7 909 investoru, iesniegumus TUA pieprasīšanai. Šajā laika posmā izsniegtas 19 047 TUA. No 2010.gada 1.jūlija 186 investoriem TUA izsniegšana atteikta. Negatīva lēmuma (TUA atteikuma) galvenie iemesli ir visu nepieciešamo dokumentu neiesniegšana, vairākos gadījumos, mainoties investīciju veidam, personai, kas ieguldījusi līdzekļus komercsabiedrības pamatkapitālā, vēloties turpmāk uzturēties Latvijā saistībā ar nekustamā īpašuma iegādi, nav izpildīta Imigrācijas likumā noteiktā prasība – veicot komercdarbību, nav veikta nodokļu samaksa Imigrācijas likumā noteiktajā apjomā. No 2010.gada 1.jūlija anulētas 1672 investoriem izsniegtās TUA. Galvenie anulēšanas iemesli – nekustamā īpašuma pārdošana, iepriekšējās atļaujas anulēšana sakarā ar investīciju veida maiņu (piemēram, ieguldītājs kapitālsabiedrības pamatkapitālā iegādājas nekustamo īpašumu), nepietiekama kapitālsabiedrības saimnieciskā darbība vai arī pašas personas iesniegums par to, ka viņa vairs nevēlas uzturēties Latvijas Republikā, vai arī TUA nav reģistrēta Imigrācijas likumā noteiktajā kārtībā.

Viens no TUA atteikuma vai anulēšanas iemesliem ir valsts drošības apdraudējums, par ko PMLP saņem informāciju no Valsts drošības dienesta. 2019.gadā Valsts drošības dienests ierosinājis nepiešķirt atļaujas deviņiem ārzemniekiem.

1.tabula

**Kopsavilkums par investoru un viņu ģimenes locekļu TUA**

**(01.07.2010.-31.12.2020.)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | 2010 | 2011 | 2012 | 2013 | 2014 | 2015  | 2016  | 2017  | 2018 | 2019  | 2020 | **Kopā** |
| **Pieteikumu skaits (investori)** | **127** | **836** | **1226** | **1922** | **2532** | **398** | **263** | **160** | **192** | **146** | **107** | **7909** |
| Nekustamais īpašumsBankasKapitāl-sabiedrībasValsts vērtspapīri | 79408 | 66911255 | 101386127 | 155694272 | 2250104178 | 272308214 | 178135517 | 10012408 | 992838 | 1000397 | 6902513 | 638549396467 |
| **Pieteiktās personas (investori un viņu ģimenes locekļi)** | **289** | **1977** | **2918** | **4508** | **5944** | **1209** | **763** | **571** | **661** | **556** | **347** | **19743** |
|  |  |  |  |  |  |  |  |  |  |  |  |  |
|  |  2010 | 2011 | 2012 | 2013 | 2014 | 2015  | 2016  | 2017  | 2018 | 2019  | 2020 | **Kopā** |
| Nekustamais īpašumsBankasKapitāl-sabiedrībasValsts vērtspapīri | 17210314 | 1560298119 | 2439210269 | 3683256569 | 5311246387 | 9347116638 | 5604611542 | 421319920 | 3741125125 | 364616422 | 24537326 | 1606312812226173 |
| **Izsniegtas TUA (investori un viņu ģimenes locekļi)** | **288** | **1950** | **2890** | **4438** | **5822** | **1084** | **705** | **529** | **641** | **537** | **163** | **19047** |
| Nekustamais īpašumsBankasKapitāl-sabiedrībasValsts vērtspapīri | 17210214 | 1534298118 | 2415210265 | 3626255557 | 5219246357 | 8656613716 | 515459748 | 403297918 | 3651124025 | 31282134 | 1173430 | 1554312732120111 |
| **TUA atteikumi (investori)** | **1** | **11** | **18** | **29** | **54** | **30** | **13** | **11** | **4** | **8** | **7** | **186** |
| Nekustamais īpašumsBankasKapitāl-abiedrībasValsts vērtspapīri | 010 | 1001 | 1602 | 2306 | 39015 | 153111 | 4090 | 5150 | 1030 | 3050 | 3040 | 1195611 |
| **Anulētas UA no tām, kas izsniegtas attiecīgajā gadā (investori)** | **41** | **190** | **274** | **506** | **487** | **78** | **42** | **21** | **20** | **13** | **0** | **1672** |
| Nekustamais īpašumsBankasKapitāl-sabiedrībasValsts vērtspapīri | 21137 | 1292932 | 1702876 | 28636184 | 34331113 | 459240 | 261150 | 63111 | 60140 | 12010 | 0000 | 10441504771 |

*Avots: PMLP*

1. **Ārvalstu investoru valstiskā piederība**

Kopumā TUA ir pieprasījuši vairāk nekā 60 valstu pilsoņi. Ņemot vērā Latvijas ģeogrāfisko izvietojumu, vēsturi un ar daudzām trešajām valstīm salīdzinoši augsto dzīves līmeni, attiecīgās Imigrācijas likuma normas galvenokārt ir piesaistījušas investorus no bijušajām PSRS republikām - aptuveni 86% no visām TUA ir pieprasījuši šo valstu investori. Pēdējos gados aktivizējušies investori no Āzijas valstīm. Visvairāk saņemts Ķīnas (kopā no 2010.gada - 1 537 jeb 8% TUA pieprasījumu), Vjetnamas (404 TUA pieprasījumu) un Pakistānas pilsoņu (106 TUA pieprasījumi). Aplūkojot TUA pieteicēju valstspiederības īpatsvara dinamiku pa gadiem, jāsecina, ka visstraujāk palielinājies Vjetnamas pilsoņu iesniegto pieteikumu īpatsvars. Ja līdz 2017.gadam no šīs valsts pilsoņiem bija saņemti tikai 49 pieteikumi, tad 2018., 2019. un 2020.gadā kopā – 357. Krievijas Federācijas pilsoņu pieteikumu skaita īpatsvars kopējā TUA pieteikto personu skaitā saglabājies iepriekšējā gada līmenī – 66% no kopējā pieteikumu skaita. Iepriekšējos gados tas bija samazinājies līdz 56%.

No paaugstināta terorisma riska valstu[[1]](#footnote-1) pilsoņiem saņemtais pieteikumu skaits (kopā 436 investoru un viņu ģimenes locekļu pieteikumi), tāpat kā 2019.gadā, veido 2,2% no kopējā saņemto pieteikumu skaita.

3. attēls

**Ārvalstu investoru un viņu ģimenes locekļu procentuālais sadalījums pēc valstiskās piederības**

**(07.2010.-12.2020.)**

*Avots: PMLP*

3.tabula

**Informācija par investoru un viņu ģimenes locekļu pilsonības valstīm**

**01.07.2010.-31.12.2020.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Pilsonības valsts** | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** | **Kopā** |
| Krievija | 219 | 1465 | 2098 | 3107 | 3978 | 677 | 425 | 329 | 269 | 262 | 208 | 13037 |
| Ķīna | 2 | 16 | 118 | 445 | 669 | 117 | 53 | 21 | 45 | 37 | 14 | 1537 |
| Ukraina | 25 | 156 | 264 | 229 | 485 | 136 | 71 | 33 | 28 | 14 | 29 | 1470 |
| Uzbekistāna | 8 | 53 | 111 | 251 | 223 | 45 | 20 | 25 | 18 | 6 |  | 760 |
| Kazahstāna | 18 | 128 | 147 | 164 | 113 | 58 | 27 | 18 | 21 | 18 | 2 | 714 |
| Baltkrievija | 3 | 62 | 64 | 100 | 93 | 20 | 28 | 10 | 13 | 14 | 8 | 415 |
| Vjetnama |   |   | 4 |   | 17 | 11 | 12 | 5 | 164 | 132 | 59 | 404 |
| Azerbaidžāna | 1 | 19 | 37 | 61 | 92 | 36 | 17 | 20 | 17 | 10 | 2 | 312 |
| Pakistāna |   |   |   | 2 | 6 | 8 | 10 | 40 | 31 | 9 |  | 106 |
| Izraēla | 5 | 14 | 5 | 23 | 21 | 12 | 5 | 7 | 1 | 7 | 5 | 105 |
| ASV | 4 | 8 | 11 | 11 | 17 | 8 | 8 | 3 | 6 | 8 | 5 | 89 |
| Irāka |   |   |   | 1 | 17 |   | 27 | 16 | 2 | 1 |  | 64 |
| Turkmenistāna |   | 6 | 3 | 8 | 10 | 12 | 10 | 4 | 4 | 1 | 5 | 63 |
| Indija |   |   |   | 8 | 20 | 2 | 9 | 4 | 6 | 11 |  | 60 |
| Gruzija |   | 4 | 12 | 12 | 19 | 4 |   |   | 4 |  4 |  | 59 |
| Turcija |   |   | 4 | 3 | 16 | 2 | 11 | 4 | 12 | 5 |  | 57 |
| Ēģipte |   |   | 3 | 1 | 19 | 17 | 9 | 3 | 1 | 1 | 2 | 56 |
| Kirgizstāna | 2 | 14 | 7 | 16 | 7 | 3 | 5 |   | 1 |   |  | 55 |
| Sīrija |   | 1 | 3 | 20 | 12 | 4 | 1 | 8 |   |   | 1 | 50 |
| Armēnija | 2 | 3 | 3 | 13 | 18 | 2 | 1 |   | 1 |   | 1 | 44 |
| Libāna |   | 3 |   | 6 | 23 | 6 | 1 | 1 |   |   |  | 40 |
| Irāna |   | 3 | 3 | 3 | 16 | 3 | 1 | 4 | 6 |  1 |  | 40 |
| Alžīrija |   |   |   | 1 |   |   |   | 1 |   |  9 | 3 | 14 |
| Kanāda |   | 1 | 3 | 2 | 2 | 1 |   | 1 |   | 3 | 1 | 14 |
| Nigērija |   |   | 1 |   | 5 | 5 | 1 |   |   |   |  | 12 |
| Dienvidāfrika |   |   |   |   | 11 |   |   |   | 1 |   |  | 12 |
| Moldova |   | 3 |   | 4 | 1 |   | 4 |   |   |   |  | 12 |
| Afganistāna |   | 6 |   | 1 | 5 |   |   |   |   |   |  | 12 |
| Japāna |   |   |   | 1 |   |   | 3 |   | 6 |   |  | 10 |
| Šrilanka |   |   | 4 | 6 |   |   |   |   |   |   |  | 10 |
| Tadžikistāna |   | 1 | 4 | 2 | 1 | 1 |   |   |   |   |  | 9 |
| Jordānija |   |   |   |   | 9 |   |   |   |   |   |  | 9 |
| Koreja |   | 4 |   |   | 3 |   |   |   |   |   | 1 | 8 |
| Austrālija |   |   | 2 |   | 1 | 2 |   | 2 |   |   |  | 7 |
| Filipīnas |   |   | 1 | 1 |   | 4 |   | 1 |   |   |  | 7 |
| Bangladeša |   |   |   |   |   | 6 |   |   |   |   |  | 6 |
| Saūda Arābija |   |   |   |   |   |   |   | 5 |   |   |  | 5 |
| Taizeme |   |   |   |   |   | 3 | 1 |   |   |  1 |  | 5 |
| Beliza |   |   |   |   | 3 |   |   | 1 |   |   |  | 4 |
| Sentkitsa un Nevisa |   |   |   |   | 1 |   |   |   |   | 1 | 1 | 3 |
| Ukraina/ Izraēla |   | 3 |   |   |   |   |   |   |   |   |  | 3 |
| Mongolija |   |   |   |   | 3 |   |   |   |   |   |  | 3 |
| Ēģipte/ Gruzija |   |   |   |   |   |   | 3 |   |   |   |  | 3 |
| Dominikāna |   |   | 1 | 2 |   |   |   |   |   |   |  | 3 |
| Krievija/Izraēla |   | 2 | 1 |   |   |   |   |   |   |   |  | 3 |
| Serbija |   |   | 1 |   | 1 |   |   | 1 |   |   |  | 3 |
| Angola |   |   |   |   | 1 |   |   | 2 |   |   |  | 3 |
| Čada |   |   |   | 2 |   |   |   |   |   |   |  | 2 |
| Palestīnas bēglis |   |   |   |   | 2 |   |   |   |   |   |  | 2 |
| Kirgizstāna/ Krievija |   | 2 |   |   |   |   |   |   |   |   |  | 2 |
| Krievija/ Kanāda |   |   | 2 |   |   |   |   |   |   |   |  | 2 |
| Krievija/ ASV |   |   |   |   | 1 | 1 |   |   |   |   |  | 2 |
| Maroka |   |   |   |   |   |   |   |   | 2 |   |  | 2 |
| Lielbritānijas Aizjūras teritorijas |   |   |   | 1 |   |   |   |   |   |  1 |  | 2 |
| Brazīlija |   |   |   |   |   | 1 |   |   |   |   |  | 1 |
| Kuba |   |   |   |   | 1 |   |   |   |   |   |  | 1 |
| Lietuvas bez-valstnieks |   |   |   |   |   | 1 |   |   |   |   |  | 1 |
| Kenija |   |   | 1 |   |   |   |   |   |   |   |  | 1 |
| Krievija, Afganistāna |   |   |   | 1 |   |   |   |   |   |   |  | 1 |
| Hongkonga |   |   |   |   |   |   |   | 1 |   |   |  | 1 |
| Vanuatu |   |   |   |   | 1 |   |   |   |   |   |  | 1 |
| Nepāla |   |   |   |   | 1 |   |   |   |   |   |  | 1 |
| Antigva un Barbuda |   |   |   |   |   | 1 |   |   |   |   |  | 1 |
| Maurīcija |   |   |   |   |   |   |   | 1 |   |   |  | 1 |
| Kongo |   |   |   |   |   |   |   |   | 1 |   |  | 1 |
| Indonēzija |   |   |   |   |   |   |   |   | 1 |   |  | 1 |
| **Kopā** | **289** | **1977** | **2918** | **4508** | **5944** | **1209** | **763** | **571** | **661** | **556** | **347** | **19743** |

*Avots: PMLP*

Iekšlietu ministrs S. Ģirģens

Vīza:

Valsts sekretārs D. Trofimovs

I. Briede, 67219546

ilze.briede@pmlp.gov.lv

1. Ministru kabineta 2010.gada 21.jūnija noteikumi Nr.554 „Noteikumi par valstīm, kuru pilsoņiem, izsniedzot vīzu vai uzturēšanās atļauju, veic papildu pārbaudi” [↑](#footnote-ref-1)